
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φ ύλλου 314 

- -- ' ” 5 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σημείο και τρόπος διάτρησης των ταυτοτήτων εκλογέ¬ 
ων πολιτικών δημοσίων υπαλλήλων και στρατιωτι¬ 
κών, κατά την ψηφοφορία της 13ης Ιουνίου 1999 
για την εκλογή αντιπροσώπων στο Ευρωπαϊκό Κοι¬ 
νοβούλιο... 1 

Παροχή της Εγγύησης του Ελληνικού Δημοσίου στην 
Κοινοπραξία Τραπεζών ΕΤΕΒΑ και ΕΤΕ για τη χο¬ 
ρήγηση κοινοπρακτικού δανείου ποσού δρχ. εννιά 
δισεκατομμυρίων (9.000.000.000) στην ΠΥΡΚΑΛ.. 2 

Καθορισμός αριθμού εισαγομένων στις Σχολές Αστυ¬ 
φυλάκων και Αξιωματικών της Ελληνικής Αστυνο¬ 
μίας κατά το ακαδημαϊκό έτος 1999 - 2000. 3 


ΑΠΟΦΑΣΕΙ Σ 

Αριθ. 10990 ,ί 1 ) 

Σημείο και τρόπος διάτρησης των ταυτοτήτων εκλογέων 
πολιτικών δημοσίων υπαλλήλων και στρατιωτικών, κα¬ 
τά την ψηφοφορία της 13ης Ιουνίου 1999 για την εκλο¬ 
γή αντιπροσώπων στο Ευρωπαϊκό Κοινοβούλιο. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) των παρ. 1 και 3 του άρθρου 5 και 2 
του άρθρου 9 του Ν. 1180/1981 «περί εκλογής αντιπρο¬ 
σώπων εις την Συνέλευσιν των Ευρωπαϊκών Κοινοτήτων 
(Ευρωπαϊκόν Κοινοβούλιον) και άλλων τινών διατάξεων», 
σε συνδυασμό με τις διατάξεις του τρίτου εδαφίου της 
παρ. 5του άρθρου 75του Π.Δ. 92/1994«Κωδικοποίηση σ' 
ενιαίο κείμενο των διατάξεων της νομοθεσίας για την ε¬ 
κλογή βουλευτών», β) του άρθρου 27 του Ν. 2081/1992 
(ΦΕΚ154Α), όπως τροποποιήθηκε με το άρθρο 1 παρ. 2α 
του Ν. 2469/97 (Α' 38) και γ) του άρθρου 22 παρ. 3του Ν. 
2362/95 (Α'247). 

2. Το γεγονός ότι στις 13 Ιουνίου 1999 θα διεξαχθούν οι 
εκλογές για την ανάδειξη αντιπροσώπων στο Ευρωπαϊκό 
Κοινοβούλιο. 


3. Το γεγονός ότι από την παρούσα απόφαση προκαλεί- 
ται δαπάνη ύψους ενός εκατομμυρίου πεντακοσίων χιλιά¬ 
δων (1.500.000) δραχμών περίπου που θα καλυφθεί από 
τις πιστώσεις του ΚΑΕ5142του ειδικού Φορέα 07-130 «Ε¬ 
ΚΛΟΓΕΣ», του προϋπολογισμού εξόδων του Υπουργείου 
Εσωτερικών, Δημόσιας Διοίκησης και Αποκέντρωσης έ¬ 
τους 1999. 

4. Την αριθ. 1107147/1239/0006Α/1996 κοινή απόφαση 
του Πρωθυπουργού και Υπουργού Οικονομικών για την α¬ 
νάθεση αρμοδιοτήτων (Β' 922), αποφασίζουμε: 

Καθορίζουμε ότι η διάτρηση των εντός ζελατίνας ταυ¬ 
τοτήτων των εκλογέων πολιτικών δημοσίων υπαλλήλων 
και στρατιωτικών, στους οποίους αναφέρεται η παρ. 1 του 
άρθρου 27 του Π.Δ. 92/1994, κατά τις εκλογές που θαδιε- 
νεργηθούν την 13η Ιουνίου 1999 για την ανάδειξη αντι¬ 
προσώπων στο Ευρωπαϊκό Κοινοβούλιο θα γίνει με αιχ¬ 
μηρό όργανο (καρφίδα), ως εξής: εάν μεν πρόκειται για α¬ 
στυνομικές ταυτότητες οι οποίες έχουν αριθμημένα 
τετραγωνίδια στον κενό ενδιάμεσο χώρο μεταξύ των α- 
ριθ. 6 και 7 τετραγωνιδίων, εάν δε, πρόκειται για αστυνο¬ 
μικές ταυτότητες οι οποίες δεν έχουν αριθμημένα τετρα¬ 
γωνίδια (νέου τύπου) στην πάνω αριστερή γωνία της ταυ¬ 
τότητας και τέλος, εάν πρόκειται για υπηρεσιακές 
ταυτότητες που δεν έχουν αριθμημένα τετραγωνίδια, κά¬ 
τω από το γράμα «Υ» ή «υ»της λέξης «Ταυ - τό - της» ή Ταυ 
-τό-τη-τος». 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 5 Απριλίου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. Δ/ΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2/24111/0025 (2) 

Παροχή της Εγγύησης του Ελληνικού Δημοσίου στην Κοι¬ 
νοπραξία Τραπεζών ΕΤΕΒΑ και ΕΤΕ για τη χορήγηση 
κοινοπρακτικού δανείου ποσού δρχ. εννιά δισεκατομ¬ 
μυρίων (9.000.000.000) στην ΠΥΡΚΑΛ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.95 και της παρ. 10 του 

άρθρου 15του Ν. 2469/14.3.97. 

2. Την απόφαση της Διυπουργικής Επιτροπής του άρ¬ 
θρου 5 του Ν. 2322/95 (ΣΥΝΕΔΡΙΑΣΗ Αριθ. 174/1999) με 
την οποία παρασχέθηκε η σύμφωνη γνώμη της στον Υ¬ 
πουργό Οικονομικών για τη χορήγηση της εγγύησης του 
Ελληνικού Δημοσίου για την κάλυψη δανείου της ΠΥΡΚΑΛ 
ύψους εννία δισεκ. (9.000.000.000) δρχ. 

3. Το αριθ. 1194/5.3.99 έγγραφο της ΠΥΡΚΑΛ με το ο¬ 
ποίο ζητάει την εγγύηση του Ελληνικού Δημοσίου. 

4. Το απόσπασμα Πρακτικού της Συνεδρίασης του Δ.Σ. 
της ΠΥΡΚΑΛ αρ. 909/4.3.99 με την οποία εγκρίνεται η α¬ 
νωτέρω δανειοδότηση. 

5. Την κοινή απόφαση του Πρωθυπουργού και του Υ¬ 
πουργού Οικονομικών αριθμ. 1107147/1239/0006Α/ 
4.10.96 (ΦΕΚ922Β/7.10.96) «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

Παρέχουμε την εγγύηση του Ελληνικού Δημοσίου για 
τη χορήγηση Κοινοπρακτικού Δανείου στην Α.Ε. «ΕΛΛΗ¬ 
ΝΙΚΟ ΠΥΡΙΤΙΔΟΠΟΙΕΙΟ & ΚΑΛΥΚΟΠΟΙΕΙΟ» (ΠΥΡΚΑΛ) 
Α.Ε. ποσού δρχ. εννιά δισεκατομμυρίων (9.000.000.000) 
από την Εθνική Τράπεζα της Ελλάδος και την ΕΤΕΒΑ, για 
την αντιμετώπιση άμεσων και επιτακτικών αναγκών της 
ΠΥΡΚΑΛ Α.Ε. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 του Α.Κ. και διατη¬ 
ρεί τα δικαιώματα και τις ενστάσεις που απορρέουν από 
τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου, θα γίνει 
σύμφωνα με τη δανειακή σύμβαση που θα υπογράφει με¬ 
ταξύ ΠΥΡΚΑΛ και Τραπεζών. 

Περιληππκά οι όροι του δανείου είναι οι εξής: 

ΠΟΣΟ: Δρχ. 9.000.000.000 

ΣΚΟΠΟΣ: Μερική κάλυψη ταμειακού ελλείματος έτους 
1999. 

ΕΠΙΤΟΚΙΟ: Κυμαινόμενο, ίσο με το ΑΙΙτϊάοΓ 6 μηνών, που 
θα ισχύει 2 εργάσιμες ημέρες πριν από την έναρξη κάθε 
περιόδου εκτοκισμού. 

ΠΕΡΙΘΩΡΙΟ ΕΠΙΤΟΚΙΟΥ: 0,275 εκατ. μον. για τα 2 πρώ¬ 
τα χρόνια και 0,250 εκατ. μον. για τα επόμενα χρόνια. 

ΥΠΟΛΟΓΙΣΜΟΣ ΚΑΙ ΚΑΤΑΒΟΛΗ ΤΟΚΩΝ: Ανά εξάμηνο, 
αντίστοιχα με το ΑΙΙιΙΡογ με έτος 365 ημερών. 

ΕΠΙΤΟΚΙΟ ΥΠΕΡΗΜΕΡΙΑΣ: Το ως άνω ενήμερο επιτόκιο 
προσαυξημένο κατά 2 εκατοστιαίες. 

ΔΙΑΡΚΕΙΑ ΔΑΝΕΙΟΥ: 8 έτη 

ΠΕΡΙΟΔΟΣ ΧΑΡΙΤΟΣ: 1 έτος (που συμπεριλαμβάνεται 
στην παραπάνω διάρκεια). 

ΕΞΟΦΛΗΣΗ ΔΑΝΕΙΟΥ: Σε ισόποσες θμηνιαίες χρεωλυ- 
πκές δόσεις που θα αρχίσουν μετά την περίοδο χάριτος. 

ΠΡΟΜΗΘΕΙΑ ΑΔΡΑΝΕΙΑΣ: 0,25% εφάπαξ επί του πο¬ 
σού που, ενδεχομένως, δεν κάνει χρήση ο δανειολήπτης. 

Τυχόν λοιπές επιβαρύνσεις υπέρ τρίτων (εισφορά του 
Ν. 128/75, κ.λπ.), θα βαρύνουν το δανειολήπτη. 

Με την απόφαση αυτή αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπε¬ 
ρημερίας του δανείου αυτού ή άλλων επιβαρύνσεων και 
συναφών εξόδων να καταβάλουμε στις δανείστριες Τρά¬ 
πεζες μέσω της διαχειρίστριας ή αυτοτελώς στις δανεί- 
στριες Τράπεζες μέσα σε δύο (2) μήνες από τη λήξη της 
εκάστοτε οφειλής τα ποσά που προέρχονται από την α¬ 
νωτέρω αιτία και μετά από προηγούμενη βεβαίωση των 
ποσών αυτών στην αρμόδια ΔΟΥ στο λογ/σμό Νο 555 


σύμφωνα με τη διάταξη του Π.Δ/τος αριθ. 16/89 (ΦΕΚ 
6/1989) και τις οδηγίες της εγκυκλίου μας αριθ. 
98348/2945/8.8.79. 

Καθορίζουμε προμήθεια υπέρ του Δημοσίου 1 % για την 
παρεχόμενη εγγύηση του, την οποία θα εισπράττει η Ε¬ 
θνική και θα την αποδίδει στο Δημόσιο σύ μφωνα με το έγ- 
γραφόμας 2009593/1391 Π. 2.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 6000/2/60-β' ( 3 ) 

Καθορισμός αριθμού εισαγομένων στις Σχολές Αστυφυ¬ 
λάκων και Αξιωματικών της Ελληνικής Αστυνομίας κα¬ 
τά το ακαδημαϊκό έτος 1999-2000. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ, ΟΙΚΟΝΟΜΙΚΩΝ 
ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 1 παρ. 2 εδάφ. α' του Ν. 
2226/1994 «Εισαγωγή, εκπαίδευση και μετεκπαίδευση 
σπς Σχολές της Αστυνομικής Ακαδημίας και στο τμήμα 
Ανθυποπυραγών της Πυροσβεστικής Ακαδημίας και άλ¬ 
λες διατάξεις» (Α' 122). 

2. Τις διατάξεις της υπ’ αριθμ. 6500/1/5 από 19.10.1994 
(Β' 792) απόφασης των Υπουργών Εθνικής Παιδείας και 
Θρησκευμάτων και Δημόσιας Τάξης. 

3. Τις διατάξεις του άρθρου 29Α του Ν. 1558/1985 (Α' 
137), το οποίο προστέθηκε με το άρθρο 27 του Ν. 
2081/1992 (Α'154) και ανπκαστάθηκε με το άρθρο 1 παρ. 
2του Ν. 2469/1997 (Α'38). 

4. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του 
κράτους και άλλες διατάξεις» (Α' 247). 

5. Την υπ’ αριθμ. 1107147/1239/006 Α από 4.10.1996 (Β' 
922) απόφαση του Πρωθυπουργού και του Υπουργού Οι¬ 
κονομικών «Περί ανάθεσης αρμοδιοτήτων Υπουργού Οι¬ 
κονομικών στους Υφυπουργούς». 

6. Την υπ’ αριθμ. 13/1999 Πράξη του Υπουργικού Συμ¬ 
βουλίου. 

7. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού ύψους 1.215,2 εκ. δρχ. περίπου για το τρέ- 
χον οικονομικό έτος, 2.230 εκατ. δρχ. περίπου για το έτος 
2000, 2.780 εκατ. δρχ. περίπου για το έτος 2001, 3.826 ε¬ 
κατ. δρχ. περίπου γιατο έτος 2002 και 4.000 εκατ. δρχ. για 
καθένα των οικονομικών ετών 2003 και 2004. 

Η ανωτέρω δαπάνη γιατο τρέχον οικον. έτος θα καλυθ- 
φεί από τις εγγεγραμμένες πιστώσεις του Προϋπολογι¬ 
σμού του Υπουργείου Δημόσιας Τάξης (Ειδ. Φ. 43-110 
«ΕΛΛΗΝΙΚΗ ΑΣΤΥΝΟΜΙΑ») και από μεταφορά πιστώσεων 
ύψους 77 εκατ. δρχ., για την οποία έχει εκδοθεί η αριθ. 
οικ. 2/24077/0020/31.3.1999 απόφαση του Υπουργού Οι¬ 
κονομικών. 

Οι δαπάνες που προκαλούνται για τα επόμενα οικον. έ¬ 
τη θα καλύπτονται από τις πιστώσεις που θα εγγράφονται 
προς τούτο κατ’ έτος στον ανωτέρω προϋπολογισμό. 

8. Τις υφιστάμενες κενές θέσεις και τις ανάγκες της Ελ¬ 
ληνικής Αστυνομίας σε αστυνομικό προσωπικό, άνδρες 
και γυναίκες, όπως επιβάλλεται από τη φύση της αποστο¬ 
λής και το χαρακτήρα της Ελληνικής Αστυνομίας ως ενό¬ 
πλου σώματος, καθώς και τις συνθήκες άσκησης των σχε¬ 
τικών δραστηριοτήτων, αποφασίζουμε: 

Άρθρο 1 

Αριθμός εισαγομένων - Ποσοστό γυναικών 

1. Το ποσοστό των γυναικών που θα εισαχθούν στις Σχο¬ 
λές Αστυφυλάκων και Αξιωματικών Ελληνικής Αστυνο¬ 
μίας κατά το έτος 1999 καθορίζεται σε 15% του αριθμού 
των εισαγομένων. 

2. Ο αριθμός των ιδιωτών που θα εισαχθούν στη Σχολή 
Αστυφυλάκων καθορίζεται σε 1.000, ήτοι 850 άνδρες (425 
από την 1η δέσμη και 425 από την 4η δέσμη) και 150 γυ¬ 
ναίκες (75 από την 1 η δέσμη και 75 από την 4η δέσμη). 

3. Ο αριθμός των ιδιωτών που θα εισαχθούν στη Σχολή 
Αξιωματικών Ελληνικής Αστυνομίας, καθορίζεται σε 60, 
ήτοι 51 άνδρες (26 από την 1 η δέσμη και 25 από την 4η δέ¬ 
σμη) και 9 γυναίκες (4 από την 1 η δέσμη και 5 από την 4η 
δέσμη). 

4. Ο αριθμός των αστυνομικών που θα εισαχθούν στη 
Σχολή Αξιωματικών, καθορίζεται σε 32, ήτοι 28 άνδρες 
(14 από κάθε δέσμη 1η και 4η) και 4 γυναίκες (2 από κάθε 
δέσμη 1η και 4η). 

5. Από τον αριθμό των εισαγομένων, που καθορίζεται α¬ 
πό κάθε μία των παραγράφων 2,3 και 4 του παρόντος άρ¬ 
θρου, ποσοστό 10%, προέρχεται από υποψηφίους των ει¬ 
δικών κατηγοριών του άρθρου 42 του Ν. 1481/1984 (Α' 
152). 

6. Μέρος από τον αριθμό των εισαγομένων, που καθο¬ 
ρίζεται από κάθε μία των παραγράφων 2 και 3 του παρό¬ 
ντος άρθρου προέρχεται: 

α. Κατά ποσοστό 3% από υποψηφίους των ειδικών κα¬ 
τηγοριών που προβλέπονται από τις διατάξεις του άρ¬ 
θρου 12παρ. Αεδάφ. 1 του Ν. 2552/1997. 

β. Κατά ποσοστό 12% από τα τέκνα των εν ενεργεία, συ- 
ντάξει ή θανόντων αστυνομικών, κατ’ εφαρμογή των δια¬ 
τάξεων του άρθρου 32του Ν. 2168/1993. 

7. Τα κλασματικά υπόλοιπα που προκύπτουν κατά τον υ¬ 
πολογισμό του αριθμού των θέσεων, σύμφωνα με τα α¬ 
νωτέρω ποσοστά, δεν λαμβάνονται υπόψη. Ο αριθμός 
των θέσεων που δεν συμπληρώνεται από υποψηφίους 
των ειδικών κατηγοριών των παρ. 5 και 6 του παρόντος κα¬ 
λύπτεται από τους λοιπούς υποψηφίους κατά σειρά επι¬ 
τυχίας. 

8. Αναλυτικότερα ο αριθμός των εισακτέων (ανδρών - 
γυναικών) κατά δέσμη και κατά κατηγορία κατανέμεται 
ως εξής: 

Α' ΣΧΟΛΗ ΑΣΤΥΦΥΛΑΚΩΝ 

(1) Δέσμη 1η 

α. Άνδρες με σειρά επιτυχίας 318 


β. Άνδρες ειδικών κατηγοριών 43 

γ. Γυναίκες με σειρά επιτυχίας 56 

δ. Γ υναίκες ειδικών κατηγοριών 8 

ε. Ανδρες υποψήφιοι Εξωτερικού 13 

στ. Γ υναίκες υποψήφιες Εξωτερικού 2 

ζ. Άνδρες τέκνα Αστυνομικών 51 

η. Γ υναίκες τέκνα Αστυνομικών 9 

(2) Δέσμη 4η 

α. Άνδρες με σειρά επιτυχίας 319 

β. Άνδρες ειδικών κατηγοριών 42 

γ. Γ υναίκες με σειρά επιτυχίας 57 

δ. Γ υναίκες ειδικών κατηγοριών 7 

ε. Ανδρες υποψήφιοι Εξωτερικού 13 

στ. Γ υναίκες υποψήφιες Εξωτερικού 2 
ζ. Άνδρες τέκνα Αστυνομικών 51 

η. Γυναίκες τέκνα Αστυνομικών 9 

Σύνολο 1000 


Β' ΣΧΟΛΗ ΑΞΙΩΜΑΤΙΚΩΝ 


(1) Δέσμη 1η 

α. Άνδρες με σειρά επιτυχίας 
β. Άνδρες ειδικών κατηγοριών 
γ. Γ υναίκες με σειρά επιτυχίας 
δ. Γ υναίκες ειδικών κατηγοριών 
ε. Ανδρες υποψήφ. Εξωτερικού 
στ. Γ υναίκες υποψ. Εξωτερικού 
ζ. Άνδρες τέκνα Αστυνομικών 
η. Γ υναίκες τέκνα Αστυνομικών 

(2) Δέσμη 4η 

α. Άνδρες με σειρά επιτυχίας 
β. Άνδρες ειδικών κατηγοριών 
γ. Γ υναίκες με σειρά επιτυχίας 
δ. Γ υναίκες ειδικών κατηγοριών 
ε. Ανδρες υποψήφ. Εξωτερικού 
στ. Γυναίκες υποψ. Εξωτερικού 
ζ. Άνδρες τέκνα Αστυνομικών 
η. Γ υναίκες τέκνα Αστυνομικών 
ΣΥΝΟΛΟ 


ΙΔΙΩΤΕΣ ΑΣΤΥΝΟΜΙΚΟΙ 
19 13 

3 1 

4 2 

1 

3 


ΙΔΙΩΤΕΣ ΑΣΤΥΝΟΜΙΚΟΙ 
19 12 

3 2 

4 2 


3 

1 

60 32 


Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 5 Απριλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠ. ΟΙΚΟΝΟΜΙΚΩΝ 

ΑΠ. - ΑΘ. ΤΣΟΧΑΤΖΟΓΙΟΥΛΟΣ ΝΙΚ. ΧΡΙΣΤΟΔΟΥΛΑΚΗΣ 

ΕΘΝ. ΠΑΙΔΕΙΑΣ £ ΘΡΗΣΚΕΥΜΑΤΩΝ ΔΗΜΟΣΙΑΣ ΤΑΞΗΣ 

ΓΕΡΑΣΙΜΟΣ ΑΡΣΕΝΗΣ ΜΙΧ. ΧΡΥΣΟΧΟΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βί.ρ γ 

ΙΝΤΕΡΝΕΤ: ΗοΙ-9Γ 

6-ΙΤΙ3Μ: ΠΥ35 @ Ηο!-9Γ 



ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ’ Μέ ΧΡ ι 8 σελίδε ς 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^ π ό 8 σε χ( 5 ε ς και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α. Ε. Προϋπολογισμού Κ.Α. Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 >■ . 3.500 » . 

15.000 » . 750 » . 

70.000 >» . 3.500 >· . 

30.000 » . 1.500 » . 

15.000 >· . 750 » . 

5.000 » . 250 » . 

10.000 .« . 500 » . 

3.000 » . 150 » . 

10.000 .. . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσότουΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 



























